Revisionsberetninger 2012 - Decisionsskrivelser 
Sagsfremstilling 
8.      Revisionsberetninger 2012 - Decisionsskrivelser  
                                                                                                                        Åbent 
Sagsnr.: 326-2013-5518        J.nr.: 00.32.00            Jytte Svendsen.: 326-2014-125271 
  
SAGSFREMSTILLING 
Arbejdsmarkedsstyrelsen (i dag Styrelsen for Arbejdsmarked og Rekruttering, STAR), Ministeriet for By, Bolig og 
Landdistrikter samt Ankestyrelsen fremsender decisionsskrivelser vedrørende revisionsberetningen for 2012 (bilag). 
  
Ministerierne er ifølge Bekendtgørelse 1405 af 28. december 2011/Bekendtgørelse nr. 1405 af 28. december 2013 
forpligtet til at behandle kommunernes revisionsberetninger og tage stilling til revisionsbemærkninger for de områder
som kommunen administrerer i fællesskab med ministerierne (områder med statsrefusion). Det sker i form af 
decisionsskrivelser. 
  
Decisionsskrivelserne omhandler de samme forhold, som er behandlet af Kommunalbestyrelsen på mødet den 26. 
september 2013, hvor regnskab 2012 og revisionsberetning hertil blev forelagt. Kommunalbestyrelsen har her 
godkendt de tiltag, der vil blive foretaget med henblik på at ændre de forhold, der er nævnt i revisionsberetningen. 
Dette blev fremsendt til ministeriet sammen med revisionsberetningen.  
Kommunens revision følger op på decisionsskrivelserne ved revisionen af regnskab 2013.  
  
Arbejdsmarkedsstyrelsen angiver, at forhold under Beskæftigelsesministeriets sagsområder ikke har givet revisor 
anledning til revisionsbemærkninger for 2012. Endvidere anføres, at Beskæftigelsesministeriet noterer sig det 
tilfredsstillende resultat af revisors gennemgang, idet alle personsagsområder nu bliver administreret generelt i 
overensstemmelse med reglerne.  
  
Ministeriet for By, Bolig og Landdistrikter har ingen bemærkninger til revisionsberetningen for 2012. 
  
Ankestyrelsen har på foranledning af Ministeriet for Børn, Ligestilling, Integration og Sociale forhold Social- og 
Integrationsministeriet anført flere forhold. 
Ankestyrelsen finder det yderst kritisabelt, at revisionsbemærkningen på områderne er videreført i beretningen for 
2012, idet kommunen fortsat har et stort antal sager, hvor den nødvendige sagsbehandling endnu ikke er foretaget, 
trods det, at kommunen iværksatte en handleplan for genopretning af sagerne på områderne medio 2012. 
Ankestyrelsen finder det positivt, at der er indført månedligt ledelsestilsyn på områderne, der skal følge op 
genopretningsplanen, og at kommunen har fastlagt måltal for genopretningsplanen, der skal sikre at områderne er 
genoprettet senest med udgangen af juni 2014. Ankestyrelsen anmoder kommunen om at indsende en redegørelse 
for status på genopretningen senest en måned fra dato (26. marts 2014). 
  
For Serviceloven § 52 – forebyggende anbringende foranstaltninger findes det yderst kritisabelt at bemærkning for 
området er videreført igen i beretningen for 2012. Ankestyrelsen finder det dog positivt at revisor konstaterer, at 
kommunen i det væsentlige har genoprettet alle sager, og at der i nye sager foretages de nødvendige 
sagsbehandlingsskridt. Ankestyrelsen anmoder kommunen om at indsende en redegørelse for status på 
genopretningen senest en måned fra dato (26. marts 2014). 
  
Laust Sørensen har udarbejdet den ønskede redegørelse om opfølgning, bevilling og journalføring i sager 
efter Servicelovens §§ 95-96 og 107-108, der er sendt til Ankestyrelsen og revisor den 23. april 2014. Redegørelsen 
er vedhæftet denne fremstilling. 
  
Fagcenter for Børn og Familie har udarbejdet den ønskede redegørelse vedrørende forhold henvisende til 
Servicelovens § 52 - om forebyggende og anbringende foranstaltninger, der er sendt til Ankestyrelsen og revisor den 
24. april 2014. Redegørelsen er vedhæftet denne fremstilling. 
  
BEHANDLING 
Direktion, Økonomiudvalg, Kommunalbestyrelse. 
  
INDSTILLING 
Økonomichefen indstiller at decisionsskrivelserne og redegørelser fra Voksenspecialenheden og Fagcenter Børn 
og Familie tages til efterretning. 
  
ØKONOMISKE KONSEKVENSER 
Ingen. 
  
Direktionens møde den 13. maj 2014: 
Direktionen vedtog at anbefale økonomichefens indstilling. 
Økonomiudvalgets møde den 20. maj 2014: 
Økonomiudvalget vedtog at anbefale Direktionens indstilling. 
  
Bilag 
  
  
  
  
  
Kommunalbestyrelsens møde den 27. maj 2014: 
Kommunalbestyrelsen vedtog at godkende Økonomiudvalgets indstilling. 
Decisionsskrivelse vedrørende revisionsberetning 2012 fra 
Ministeriet for By, Bolig og Landdistrikter - 
326-2014-99538 
Decisionsskrivelse til revisionsberetning 2012 fra Ministeriet for 
Børn, Ligestilling, Integration og Sociale Forhold 
326-2014-95884 
Decisionsskrivelse vedrørende revision for 2012 fra 
Arbejdsmarkedsstyrelsen 
326-2013-377612 
Redegørelse om status for genopretning af sager efter 
servicelovens § 52 
326-2014-125145 
Redegørelse over genopretning af sager i henhold til Servicelovens 
§§ 95 - 96 og 107 og 108 
326-2014-117441 
